Samarqand davlat veterinariya meditsinasi, chorvachilik va biotexnologiyalar universitetining Toshkent filiali

Samarqand davlat veterinariya meditsinasi, chorvachilik va biotexnologiyalar universitetining Toshkent filiali — Oʻzbekistonda faoliyat yurituvchi oliy taʼlim muassasasi. Filial veterinariya, chorvachilik va biotexnologiyalar yo‘nalishlarida mutaxassislar tayyorlaydi. U Samarqand davlat veterinariya meditsinasi, chorvachilik va biotexnologiyalar universitetining tarkibiy boʻlinmasi hisoblanadi.

 Tarix 
Oʻzbekiston Respublikasi Vazirlar Mahkamasining 2019-yil 3-oktabrdagi 840-son qaroriga muvofiq, Samarqand davlat veterinariya meditsinasi institutining Toshkent filiali tashkil etilgan.O‘zbekiston Respublikasi Vazirlar Mahkamasining 2019-yil 3-oktabrdagi 840-son qarori

2020–2021-o‘quv yilidan filialda bakalavriat bosqichi yo‘lga qo‘yildi. 2021–2022-o‘quv yilidan esa 9 ta magistratura mutaxassisligi bo‘yicha ta’lim jarayonlari boshlandi.Infoedu.uz – Samarqand veterinariya universitetining Toshkent filiali

 Faoliyati 
Filialda ta’lim jarayoni zamonaviy ta’lim texnologiyalari asosida tashkil etilgan. Talabalar nazariy bilimlarni amaliyot bilan uyg‘unlashtirish maqsadida laboratoriyalar, o‘quv-fermer xo‘jaliklari hamda ishlab chiqarish korxonalari bilan hamkorlikda ishlaydilar.

Filialda quyidagi sohalar boʻyicha ta’lim olib boriladi:

 veterinariya tibbiyoti;
 chorvachilik texnologiyalari;
 oziq-ovqat xavfsizligi va biotexnologiyalar;
 hayvonlar genetikasi va seleksiyasi;
 ekologiya hamda agrar menejment.


 Hamkorlik 
Filial bir qator xorijiy oliy ta’lim muassasalari bilan qo‘shma dasturlarni amalga oshiradi. Shuningdek, qishloq xo‘jaligi va oziq-ovqat sohalaridagi tashkilotlar bilan ilmiy-amaliy loyihalar olib boriladi.
Filial professor-o‘qituvchilari xalqaro grantlar, ilmiy anjumanlar va tadqiqotlarda ishtirok etadilar.

 Joylashuvi 
Filialning asosiy binosi Toshkent shahri Mirzo Ulugʻbek tumanida, Temur Malik koʻchasi 66-uyda joylashgan.

 Manbalar 


Turkum:Oliy taʼlim muassasalari
Turkum:Toshkentdagi universitetlar
Turkum:Samarqand davlat veterinariya meditsinasi, chorvachilik va biotexnologiyalar universiteti
Turkum:2019-yilda tashkil etilgan taʼlim muassasalari